I de første tre måneder af rutens levetid har Nordjylland kun oplevet en tilgang på 425 engelske turister i forhold til samme periode sidste år. Direktør for VisitNordjylland, Lars Enevold Pedersen, mener, at ruten har potentiale til 30-40.000 ekstra overnatninger i Nordjylland. - Men de skabes ikke fra den ene dag til den anden, siger han til DR Nordjylland. Han erkender, at 425 ekstra turister ikke lyder overvældende. - Men i en opstarts-periode svarer tallet nogenlunde til dét, vi havde forventet, siger turist-direktøren.

Referat:
Sterlings billigrute mellem Aalborg og London er endnu ikke blevet den turistmæssige succes, som VisitNordjylland havde håbet på, oplyser DR Nordjylland.